钦定古今图书集成/明伦汇编/氏族典/第257卷 > 王绥
## 钦定古今图书集成/明伦汇编/氏族典/第257卷 > 王绥

按《晋书王湛传》：“湛子承，承子述，述子坦之，坦之子愉，
愉子绥。绥字彦猷，少有美称，厚自矜迈，实鄙而无行。
愉为殷桓所捕，绥未测存亡，在都有忧色，居处饮食，
每事贬降，时人每谓为‘试守孝子’。”桓元为太尉，绥以
桓氏甥，甚见宠待。及元篡，迁中书令。刘裕建义，以为
冠军将军。坐父愉之谋，与弟纳并诛。自昶父汉雁门
太守，泽已有名称，忱又秀出，绥亦著称，“八叶继轨”，轩
冕莫与为比焉。